Παναγιώτης Λαπατσάνης

Ο Παναγιώτης Π. Λαπατσάνης (1893 - 27 Μαΐου 1964) ήταν Έλληνας γιατρός (ακτινολόγος) και βουλευτής, ιδρυτικό μέλος της Ελληνικής Γαστρεντερολογικής Εταιρείας.

 Βιογραφία 
Γεννήθηκε το 1893 και ήταν γιος του βουλευτή Λοκρίδας (1923) Πέτρου Λαπατσάνη. Σπούδασε ιατρική στη Γαλλία και στη Γερμανία και ειδικεύτηκε στη ραδιολογία και στην ακτινολογία.Χρήστος Σωτηρίου Μπαλτάς, υποψήφιος διδάκτωρ, Η Ιστορία της Ελληνικής Ακτινολογίας, σελ. 30-31 Εργάστηκε ως ακτινολόγος, σε δικό του εργαστήριο (1926) και κατά την περίοδο της Κατοχής το ιατρείο του μεταφέρθηκε στην κλινική Σμπαρούνη. Από το 1950 ως τη συνταξιοδότησή του εργαζόταν πάλι σε άλλο εργαστήρι. 

Ήταν παντρεμένος με την Αθηνά Λαπατσάνη.

Εξελέγη βουλευτής Φθιωτιδοφωκίδος με την ΕΠΕΚ το 1951. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 34, αρ. 159).


Πέθανε στην Αθήνα στις 27 Μαΐου 1964 και κηδεύτηκε την επομένη από το Πρώτο Νεκροταφείο Αθηνών.Κοινωνικά, Το Βήμα, φύλλο 28-5-1964, σελ. 4.

 Παραπομπές 

Κατηγορία:Έλληνες ακτινολόγοι
Κατηγορία:Έλληνες ραδιολόγοι
Κατηγορία:Βουλευτές Φθιωτιδοφωκίδας
Κατηγορία:Βουλευτές εκλεγμένοι με την ΕΠΕΚ
Κατηγορία:Έλληνες ιατροί του 20ού αιώνα